લોધી (તા. સરસ્વતી)

લોધી ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા પાટણ જિલ્લામાં આવેલા કુલ ૯ (નવ) તાલુકાઓ પૈકીના એક એવા સરસ્વતી તાલુકામાં આવેલું એક ગામ છે. લોધી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. કપાસનો પાક રેકોર્ડ માત્રામાં લેવાય છે. આ ગામમાં પ્રાથમિક શાળા, પંચાયતઘર, આંગણવાડી પ્રાથમિક સારવાર કેન્દ્ર તેમ જ દૂધની ડેરી જેવી સવલતો પ્રાપ્ય થયેલી છે.

ગ્રામ પંચાયત ચૂંટણી ૨૦૧૨ દરમિયાન સરપંચ ઉમેદવાર બિનહરિફ રહેલ હોવાથી સમરસ ગામ થયેલ છે. આ ગામ રબારી સમાજમાં લોધી લુણીઓનું ગામ તરિકે જાણીતું છે. અહીં તાલુકાનું મોટામાં મોટુ તળાવ અવેલું છે. તળાવમાં ખોદકામ કરવાથી કોતરણીવાળા પથ્થરો નીકળે છે. અહીં શ્રી વિહતમાતાનું મંદિર પણ આવેલું છે.

શ્રેણી:સરસ્વતી તાલુકો